El Teatre Serrano acogerá el 'Festival de Coros de la Safor' a favor de La escuela Maternelle en Yagoua de Camerún
16 febrer 2023

## El Teatre Serrano acogerá el 'Festival de Coros de la Safor' a favor de La escuela Maternelle en Yagoua de Camerún16 febrer 2023Última actualització: 16 febrer 2023

![](../gestion/img/8189265d752c0617d3666928faa0d967b64e817fce766125b09c1b3421731cb1.jpg)  
  

La regidora delegada de Cooperació, Liduvina Gil, acompanyada per José Luis Ferrer, president de Globalmón Espanya; i Amparo Miret, presidenta del Rotary Club Gandia, ha comparegut en roda de premsa per presentar el Concert Solidari titulat: "Festival de Cors de la Safor", a favor de l'escola Maternelle a Yagoua de Camerun. Una iniciativa solidària organitzada pel Rotary Club Gandia Ducal de Gandia i l'ONGD Globalmon amb la col·laboració de l'Ajuntament, que tindrà lloc el dia 25 de febrer a les 19 hores al Teatre Serrano i que ajudarà a consolidar aquesta escola.

Durant el concert està prevista la participació de les corals Santa Cecília d'Oliva, Orfeó Reial de Gandia, Cor Nau Gran de Gandia de la Universitat de València, Cor Renaixença de Vilallonga, Cor Sant Blai de Potries, Cor de Benirredrà i Cor de Benirredrà l'AEM la Nova Olleria.

Gil ha recordat que la ciutat de Gandia treballa amb Globalmón des de l'any 2003 en l'execució de diversos programes i projectes a Àfrica, Amèrica Llatina, Àsia i Europa, en el marc de la cooperació al desenvolupament, codesenvolupament, sensibilització i educació per al desenvolupament.  
"Gandia ha col·laborat durant molts anys a través del 0,7 en la construcció d'escoles tant al Camerun com al Txad. Sentim l'obligació moral d'ajudar els països empobrits" ha declarat l'edil qui ha recordat que a Zàmbia, l'esperança de vida ronda els trenta-tres anys; que a Etiòpia cada any moren 100.000 xiquets i xiquetes per diarrea i a Níger hi ha un 14% d'alfabetització.

Finalment, la regidora ha volgut agrair al Rotary Club de Gandia i Globalmón la iniciativa i ha demanat el suport de totes les persones per omplir el Serrano, o comprar la fila 0. Les entrades es poden adquirir a Viajes Gandia o al Teatre Serrano una hora abans del concert, al preu de 5 euros.

José Luis Ferrer ha posat èmfasi en la importància de la implicació activista de les persones. "A Gandia hi ha gairebé 150 col·lectius i associacions i tots aportem per millorar la societat i ajudar els que pitjor ho estan passant. Hem de continuar treballant per crear un món més just, amor i pau".

Finalment, Amparo Miret ha explicat que des del Rotary s'ha posat en marxa un projecte mundial que va acabar erradicant la pòlio i altres amb l'objectiu d'ajudar les persones més desafavorides a accedir a una educació digna o projectes d'accés a l'aigua potable i el sanejament. "Les nostres accions són globals i actualment, gràcies a la Fundació del Rotary es podrà duplicar la quantitat que s'aconseguisca" ha afirmat Miret qui ha informat que pròximament, una delegació de Rotary India visitarà la nostra ciutat per conéixer els projectes i iniciatives que des de Gandia s'han posat en marxa.

[Twittear](https://twitter.com/share)